सचिन 2007 वर्ल्ड कप के बाद रिटायरमेंट की सोच रहे थे
Gary Kirsten The Final World Cricket Podcast 2011 की वर्ल्ड कप विजेता टीम इंडिया के कोचगैरी किर्स्टन ने अपना अनुभव शेयर किया। दी फाइनल वर्ल्ड क्रिकेट पाॅडकास्ट में उन्होंने अपना अनुभव सांझा किया।
टीम इंडिया के अब तक के सबसे लोकप्रिय कोच में से एक गैरी कर्स्टन ने अपने कार्यकाल के दौरान के कई रोचक अनुभव साझा किए हैं। उन्होंने -द फाइनल वर्ल्ड क्रिकेट- नाम के पॉडकास्ट में कई यादगार लम्हों का जिक्र किया है। साउथ अफ्रीका के दिग्गज बल्लेबाज रहे कर्स्टन 2007 से लेकर 2011 तक भारतीय टीम के चीफे कोच थे। इनकी मौजूदगी में ही भारत ने 2011 का वर्ल्ड कप जीता था। आईए जानते हैं कर्स्टन ने इस पॉडकास्ट में क्या खास बातें कहीं...
टीम कॉम्बिनेशन बनाना मुश्किल हो रहा था 
कर्स्टन ने बताया - जब मैं टीम से जुड़ा था तब सबसे बड़ी चुनौती सही कॉम्बिनेशन तैयार करना था। टीम में पोटेंशियल बहुत था लेकिन सही संतुलन की जरूरत थी। यह समझना ज्यादा महत्वपूर्ण था कि कौन सा प्लेयर कहा फिट बैठता है।
सचिन थे सबसे ज्यादा अलग 
कर्स्टन ने आगे बताया - सचिन मेरे लिए सबसे अलग थे क्योंकि जब मैं टीम में शामिल हुआ तो वह बहुत नाखुश थे। 2007 वनडे वर्ल्ड और फॉर्म के कारण वे परेशान थे। वे टीम के लिए बहुत कुछ करना चाहते थे लेकिन उन्हें क्रिकेट नहीं आ रहा था। उनके करियर में एक समय चल रहा था जब वे संन्यास लेने के बारे में सोचने लगे थे। टीम में उन्हें समझाना मेरे लिए चुनौती थी। जल्दी ही वे इससे उबरने में सफल रहे। 2011 में टीम की जीत में उनका बहुत बड़ा योगदान था।
धोनी कप्तानी के मामले में सचिन से बेहतर 
कर्स्टन ने कहा - 2007 में सचिन क्रिकेट को एन्जॉय नहीं कर पा रहे थे। ऐसे में उन्हें कप्तान बनाकर नई जिम्मेदारी देना मैंने ठीक नहीं समझा। दूसरी ओर धोनी इस बीच एक लीडर के रूप में असाधारण थे क्योंकि उनका ध्यान टीम के अच्छा प्रदर्शन करने पर था, वह ट्राफियां जीतना चाहते थे और बड़ी सफलता हासिल करना चाहते थे। धोनी के कप्तान बनने के बाद सचिन भी क्रिकेट को एंजॉय करने लगे।